Անդրեաս Քրիստենսեն

**Անդրեաս Քրիստենսեն** (, ), դանիացի պրոֆեսիոնալ ֆուտբոլիստ։ Ներկայումս հանդես է գալիս Չելսիի և Դանիայի ազգային հավաքականի կազմում։ Խաղում է կենտրոնական պաշտպանի դիրքում։

## Ակումբային կարիերա
### Չելսի
Քրիստենսենը իր կարիերան սկսել է Բրոնդբյուում։ Այստեղ նա անցկացրեց 8 տարի, ինչից հետո դանիացու ծառայություններով սկսեցին հետաքրքրվել մի շարք եվրոպական ակումբներ, մասնավորապես՝ Արսենալը, Չելսին, Մանչեսթեր Սիթին և Բավարիան։ 2012 թվականի փետրվարի 7-ին Քրիստենսենը միացավ Չելսիին։

Առաջին անգամ Չելսիի կազմում Քրիստենսենը հայտավորվեց 2013 թվականի մայիսի 19-ին՝ Էվերտոնի դեմ խաղում։ 2013 թվականի ամռանը նա մասնակցեց ակուբի մինչմրցաշրջանային ընկերական խաղերին ԱՄՆ-ում, ինչից հետո կնքեց իր առաջին պրոֆեսիոնալ պայմանագիրը։ Իր պրոֆեսիոնալ դեբյուտը Քրիստենսենը նշեց 2014 թվականի հոկտեմբերի 28-ին՝ Անգլիայի լիգայի գավաթի Շրուսբերի Թաունի դեմ խաղում։ Իր դեբյուտը Պրեմիեր Լիգայում նշեց 2015 թվականի մայիսի 24-ին՝ Սանդերլենդի դեմ խաղում։ 2014-15 մրցաշրջանում Չելսին հաղթեց Անգլիայի լիգայի գավաթը՝ եզրափակչում պարտության մատնելով Տոտենհեմին, սակայն այս խաղին Քրիստենսենը չմասնակցեց։ Երբ խաղից հետո Չելսիի գլխավոր մարզիչ Ժոզե Մոուրինյոյին հարցրին, թե ով էր խաղի լավագույն ֆուտբոլիստը, նա պատասխանեց, որ Անդրեաս Քրիստենսենը՝ նշելով, որ վերջինս լավ էր հանդես եկել Շրուսբերի Թաունի դեմ խաղում։ Չելսիի Մ19 թիմի կազմում Քրիստենսենը հաղթեց ՈՒԵՖԱ Երիտասարդական գավաթը՝ 2015 թվականի ապրիլի 13-ին եզրափակչում պարտության մատնելով Շախտյոր Դոնեցկին։

2015 թվականի հուլիսի 10-ին Քրիստենսենը 2 տարվա վարձավճարով տեղափոխվեց Բորուսիա Մյոնխենգլադբախ։ Իր դեբյուտը նշեց օգոստոսի 10-ին՝ Գերմանիայի գավաթի Սանկտ Պաուլիի դեմ խաղում։ Իր դեբյուտը Բունդեսլիգայում նշեց օգոստոսի 15-ին՝ Բորուսիա Դորտմունդի դեմ խաղում։ Իր դեբյուտը եվրոպական առաջնություններում նշեց սեպտեմբերի 30-ին՝ Մանչեսթեր Սիթիի դեմ խաղում։ Իր առաջին գոլը ակումբի կազմում խփեց 2016 թվականի փետրվարի 5-ին՝ Վերդեր Բրեմենի դեմ խաղում՝ այս խաղում դուբլ ձևակերպելով։ Իր առաջին մրցաշրջանում Քրիստենսենը ճանաչվեց Բորուսիա Մյոնխենգլադբախի տարվա լավագույն ֆուտբոլիստ՝ գերազանցելով թիմի ավագ Գրանիտ Ջակային։ Բորուսիայի կազմում դանիացին անցկացրեց 82 հանդիպում՝ դառնալով 7 գոլի հեղինակ։

2017-18 մրցաշրջանում Քրիստենսենը վերադարձավ Չելսի։ Իր առաջին հանդիպում վերադարձից հետո անցկացրեց 2017 թվականի օգոստոսի 12-ին՝ Բարնլիի դեմ խաղում։ Իր առաջին հանդիպումը Պրեմիեր Լիգայում Չելսիի մեկնարկային կազմում անցկացրեց օգոստոսի 20-ին՝ Տոտենհեմի դեմ խաղում։ 2018 թվականի հունվարի 9-ին Քրիստենսենը երկարաձգեց իր պայմանագիրը ակումբի հետ 4․5 տարով։ 2017-18 մրցաշրջանում դանիացին անցկացրեց 40 հանդիպում բոլոր մրցաշարերում՝ օգնելով Չելսիին հաղթել Անգլիայի գավաթը և ճանաչվելով ակումբի տարվա լավագույն երիտասարդ ֆուտբոլիստ։

2018-19 մրցաշրջանում Քրիստենսենը զիջեց իր դիրքը Չելսիի հիմնական կազմում՝ լինելով պահեստային խաղացող Անտոնիո Ռուդիգերի և Դավիդ Լուիզի համար։ 2019 թվականի մայիսի 29-ին դանիացին մեկնարկային կազմում խաղադաշտ դուրս եկավ ՈՒԵՖԱ Եվրոպայի Լիգայի եզրափակչի Արսենալի դեմ խաղում՝ օգնելով իր թիմին հաղթել 4-1 հաշվով և նվաճել գավաթը։ 2018-19 մրցաշրջանում Քրիստենսենը անցկացրեց 29 հանդիպում բոլոր մրցաշարերում՝ դառնալով 1 գոլային փոխանցման հեղինակ։

2019 թվականի օգոստոսի 14-ին Քրիստենսենը մեկնարկային կազմում խաղադաշտ դուրս եկավ ՈՒԵՖԱ Սուպեր Գավաթի Լիվերպուլի դեմ խաղում, սակայն Չելսին պարտվեց հետխաղյա 11-մետրանոցների հարվածաշարում։

## Միջազգային կարիերա
Իր դեբյուտը Դանիայի ազգային հավաքականի կազմում Քրիստենսենը նշեց 2015 թվականի հունիսի 8-ին՝ Չեռնոգորիայի դեմ խաղում։ Իր առաջին հանդիպում Դանիայի մեկնարկային կազմում անցկացրեց 2016 թվականի մարտի 24-ին՝ Իսլանդիայի դեմ խաղում։ Իր առաջին գոլը ազգային հավաքականի կազմում խփեց 2017 թվականի նոյեմբերի 14-ին՝ Իռլանդիայի դեմ խաղում։

2018 թվականի մայիսին Քրիստենսենը ընդգրկվեց Դանիայի՝ աշխարհի առաջնության համար վերջնական կազմում։ Առաջնությունում նա մասնակցեց բոլոր 4 խաղերին, իսկ Դանիան դուրս մնաց 1/8 եզրափակչում՝ հետխաղյա 11-մետրանոցների հարվածաշարում պարտվելով Խորվաթիային։

## Կարիերայի վիճակագրություն
### Ակումբային վիճակագրություն
*2019 թվականի հոկտեմբերի 6-ի դրությամբ*

### Միջազգային վիճակագրություն
*2019 թվականի հոկտեմբերի 6-ի դրությամբ*

### Միջազգային գոլեր

## Նվաճումներ
### Ակումբային
**Չելսի**
*Անգլիայի երիտասարդական գավաթ. 2013–14
*Պրոֆեսիոնալ զարգացման առաջնություն. 2013–14
*ՈՒԵՖԱ Երիտասարդական գավաթ. 2014–15
*Պրեմիեր Լիգա. 2014–15
*Անգլիայի լիգայի գավաթ. 2014–15, երկրորդ տեղ. 2018–19
*Անգլիայի գավաթ. 2017–18
* ՈՒԵՖԱ Եվրոպայի Լիգա. 2018–19

### Անհատական
* Դանիայի տարվա լավագույն մինչև 17 տարեկան ֆուտբոլիստ․ 2012
* Բորուսիա Մյոնխենգլադբախի տարվա լավագույն ֆուտբոլիստ․ 2015–16
*Չելսիի տարվա լավագույն երիտասարդ ֆուտբոլիստ․ 2017–18

## Ծանոթագրություններ

## Արտաքին հղումներ
* Քրիստենսենի պաշտոնական Ինստագրամի էջը
* Քրիստենսենը transfermarkt-ում
* Քրիստենսենը soccerbase.com-ում
* Քրիստենսենը WhoScored.com կայքում
* Քրիստենսենը Չելսիի պաշտոնական կայքում
* Քրիստենսենը Պրեմիեր Լիգայի պաշտոնական կայքում
* Քրիստենսենը ՈՒԵՖԱ-ի պաշտոնական կայքում
* Քրիստենսենը ՖԻՖԱ-ի պաշտոնական կայքում 
* Քրիստենսենը Դանիայի ֆուտբոլի ասոցիացիայի կայքում 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիայի լեգեոներ ֆուտբոլիստներ
Կատեգորիա:Բարսելոնայի ֆուտբոլիստներ
Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Բրոնդբյուի ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:ՈՒԵՖԱ Եվրո 2024-ի ֆուտբոլիստներ
Կատեգորիա:Չելսիի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Տղամարդկանց ֆուտբոլի պաշտպաններ